OKRESNÁ PROKURATÚRA PREŠOV 
Masarykova 16, 080 97 Prešov	

Číslo: 2 Pv 489/14/7707-31	Prešov 18.10.2016 
EEČ: 2-58-325-2016
U Z N E S E N I E
Trestná vec:	obv. XXXXX
Trestný čin:	prečin: poškodzovanie cudzích práv podľa § 375 odsek 1 písmeno a Trestného zákona
prečin: podvod podľa § 221 odsek 1 Trestného zákona
Rozhodol: 	prokurátor Okresnej prokuratúry Prešov
Podľa § 217 odsek 1 Trestného poriadku vyslovujem, že obvinená:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
povolanie: nezamestnaná
väzba: nie
ktorá je trestne stíhaná pre trestný čin:
-	prečin: poškodzovanie cudzích práv podľa § 375 odsek 1 písmeno a Trestného zákona
štádium: dokonaný trestný čin
forma trestnej súčinnosti: jeden páchateľ vo veci
-	prečin: podvod podľa § 221 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry Prešov zo dňa 2.2.2015, spisová značka 2 Pv 489/14/7707, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
sa dňa 20.12.2013 zaregistrovala  ako XXXXX, nar. XXXXX, trvale bytom XXXXX, ul. XXXXX prostredníctvom internetu na stránke  www.pozickomat.sk  ako žiadateľ o úver a zažiadala  o úver vo výške 200,- EUR, ku ktorému prostredníctvom mailu  zaslala  oskenovaný  občiansky preukaz a kartu poistenca VšZP  oba doklady  vydané na meno  XXXXX, pracovnú zmluvu  a tri výplatné pásky XXXXX od jej  zamestnávateľa a na  základe toho jej spoločnosť XXXXX XXXXX, XXXXX, dňa  23.12.2013 poskytla  na číslo účtu XXXXX (vedený na meno XXXXX) úver vo výške 200,- EUR, pričom finančné  prostriedky  použila pre vlastnú  potrebu, potom dňa  16.01.2014 znova ako XXXXX uzatvorila zmluvu o úvere vo výške 330,- EUR so spoločnosťou  XXXXX XXXXX, XXXXX, (finančná čiastka poukázaná  na to isté  číslo účtu dňa 16.01.2014) a potom opätovne  dňa 29.04.2014 znova ako XXXXX  uzatvorila  zmluvu  o úvere vo výške 350,- EUR so spoločnosťou   XXXXX XXXXX XXXXX,  (finančná čiastka poukázaná na  to isté číslo účtu dňa  29.04.2014) a znova  finančné prostriedky  použila pre  vlastnú potrebu , čím svojím konaním spôsobila  vážnu ujmu  na právach iného preto, že sa vydávala  a konala  v mene inej  osoby  a nezaplatením pohľadávky  hrozil  (XXXXX na základe doručenej   upomienky) zápis  do registra  dlžníkov a nemožnosti  získať pôžičku   alebo  úver čím   nespôsobila  žiadnu majetkovú  škodu XXXXX,  nar. XXXXX, trvale bytom XXXXX, ul. XXXXX a ďalej   uviedla  spoločnosť XXXXX XXXXX, XXXXX do omylu v otázke údajov o spotrebiteľovi a a nezaplatením  posledného úveru v dojednanej  lehote splatnosti  spôsobila  škodu vo výške 350,- EUR pre XXXXX XXXXX XXXXX  
Uznesením prokurátora Okresnej prokuratúry Prešov zo dňa 2.2.2015, spisová značka 2 Pv 489/14/7707, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
18 mesiacov
Odôvodnenie:
Uznesením Okresnej prokuratúry v Prešove pod sp. zn. 2 Pv 489/14/7707 zo dňa 02.02.2015, ktoré nadobudlo právoplatnosť dňa 28.02.2015, bolo trestné stíhanie proti obv. XXXXX pre prečin poškodzovanie cudzích práv podľa § 375 ods. 1 písm. a) Trestného zákona v jednočinnom súbehu s prečinom podvodu podľa § 221 ods. 1 Trestného zákona podmienečne zastavené, bola jej určená skúšobná doba v trvaní 18 (osemnásť) mesiacov. Skúšobná doba uplynula dňa 28.08.2016.
 
	Podľa § 217 ods. 1 veta prvá Trestného poriadku č. 301/2005 Z.z., ak obvinený v priebehu skúšobnej doby viedol riadny život, splnil povinnosť nahradiť škodu a vyhovel aj ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. 

	Po uplynutí skúšobnej doby boli probačným a mediačným úradníkom Okresného súdu Prešov vyžiadané správy o povesti obvinenej osoby z miesta bydliska, mesta Prešov, príslušného Obvodného oddelenia Policajného zboru, bol aktualizovaný odpis registra trestov a evidencia priestupkov. Z vyžiadaných materiálov bolo zistené, že obvinená viedla počas skúšobnej doby podmienečného zastavenia trestného stíhania riadny život, nedopustila sa žiadneho protiprávneho konania.

	Vzhľadom na uvedené skutočnosti bolo potrebné rozhodnúť o tom, že sa obv. XXXXX osvedčila v skúšobnej dobe podmienečného zastavenia trestného stíhania, uloženej uznesením Okresnej prokuratúry Prešov pod sp. zn. 2 Pv 489/14/7707 zo dňa 02.02.2015, právoplatným dňa 28.02.2015 a  preto bolo rozhodnuté tak, ako je to uvedené vo výrokovej časti tohto rozhodnutia.

V zmysle § 217 ods. 4 Trestného poriadku č. 301/2005 Z.z. po nadobudnutí právoplatnosti tohto rozhodnutia nastávajú účinky zastavenia trestného stíhania (§ 9 ods. 1 písm. e/). 
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martin Soták
prokurátor